 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 471**

(protokols Nr. 14, 72. p.)

**Par 2024. gada prioritārā investīciju projekta “Dzīvojamās ēkas pārbūve par pirmsskolas izglītības iestādes ēku Blaumaņa ielā 19, Madonā, Madonas novadā” īstenošanu**

Madonas novada pašvaldības Investīciju projekts „Dzīvojamās ēkas pārbūve par pirmsskolas izglītības iestādes ēku Blaumaņa ielā 19, Madonā, Madonas novadā” iekļauts Madonas novada ilgtspējīgas attīstības stratēģijā 2022.-2047. gadam un Madonas novada attīstības programmas 2022.-2028. gadam investīciju plānā 2023.-2027. gadam.

Projekta ietvaros ir veikts iepirkuma procedūra būvdarbiem, kuras rezultātā pieņemts lēmums par būvdarbu veicēju un kopējām būvdarbu izmaksām, kas sastāda EUR 342 145,73 (trīs simti četrdesmit divi tūkstoši viens simts četrdesmit pieci euro, 73 centi) kopā ar pievienotās vērtības nodokli. Plānotās būvuzraudzības izmaksas līdz EUR 8 000,00 (astoņi tūkstoši euro 0 centi). Kopējās projekta izmaksas sastāda EUR 350 145,73 (trīs simti piecdesmit tūkstoši viens simts četrdesmit pieci euro, 73 centi).

Būvdarbu līguma ietvaros paredzēta telpu vienkāršota atjaunošana PII “Kastanītis” ēkā Blaumaņa ielā 19, Madonā, veicot telpu kosmētisko remontu, kāpņu telpas pārbūvi, lai nodrošinātu ēkai atbilstošu ugunsnoturības klasi, jumta seguma nomaiņu, bēniņu norobežojošā pārseguma papildus siltināšanu, fasādes apmetuma atjaunošanu un zibensaizsardzības izbūvi.

Lai īstenotu prioritāro investīciju projektu “Dzīvojamās ēkas pārbūve par pirmsskolas izglītības iestādes ēku Blaumaņa ielā 19, Madonā, Madonas novadā” būvdarbu un būvuzraudzības darbu veikšanai nepieciešams finansējums EUR 350 145,73 (trīs simti piecdesmit tūkstoši viens simts četrdesmit pieci euro, 73 centi), t.sk. aizņēmums Valsts kasē EUR 290 823,87 (divi simti deviņdesmit tūkstoši astoņi simti divdesmit trīs euro, 87 centi), un pašvaldības līdzfinansējums EUR 59 321,86 (piecdesmit deviņi tūkstoši trīs simti divdesmit viens euro, 86 centi).

Noklausījusies sniegto informāciju, ņemot vērā 23.07.2024. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt būvdarbu un būvuzraudzības līgumu „Dzīvojamās ēkas pārbūve par pirmsskolas izglītības iestādes ēku Blaumaņa ielā 19, Madonā, Madonas novadā” slēgšanu par kopējo summu 350 145,73 (trīs simti piecdesmit tūkstoši viens simts četrdesmit pieci euro, 73 centi).
2. 2024. gada prioritārā investīciju projekta „Dzīvojamās ēkas pārbūve par pirmsskolas izglītības iestādes ēku Blaumaņa ielā 19, Madonā, Madonas novadā” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmai 2022.-2028. gadam un nodrošina lietderīgu investīciju īstenošanu pašvaldības autonomās funkcijas *“gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību”* izpildei:
	1. Ņemt ilgtermiņa aizņēmumu EUR 290 823,87 (divi simti deviņdesmit tūkstoši astoņi simti divdesmit trīs euro, 87 centi) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu 3 gadi. Aizņēmuma atmaksu garantēt ar pašvaldības budžetu. Aizņēmumu izņemt 2024. gadā un 2025. gadā.
	2. Paredzēt pašvaldības 2024. gada budžetā nepieciešamo līdzfinansējumu līdz EUR 59 321,86 (piecdesmit deviņi tūkstoši trīs simti divdesmit viens euro, 86 centi) apmēram, veicot attiecīgus grozījumus 2024. gada pašvaldības budžetā.

 Domes priekšsēdētājs A. Lungevičs

*Galeja 29360277*